Nufa- d aṭas n talɣiwin i yellan deg yirbiben n tmeslayt n Tmellaḥt, llan irbiben iḥerfiyen s uskim- a (u---i), md (uḥric, ucmit ), akken llan iwumi tessed tergalt talemmast md (afessas, aleqqaq), llan irbiben iḥerfiyen i d- yekkan seg yismawen md( aqbayli, amẓabi). Nufa irbiben isuddimen, wid yettwasilɣen s tmarna n udfir (an) i umyag n tɣara, md ( aberkan, aɛlayan ), akken llan wid idyettwasuddmen seg yemyagen, md ;( aneggaru, amerwalu). Llan yirbiben uddisen i yeddsen s uzwir (bu, at, sut, mm), md :( bu ɛenqiq, at yiles, sut umeqyas, mm texxamin). Nufa irbiben ireṭṭalen maca ur ggiten ara, d acu kan yella fell- asen ubeddel iten- yeǧǧan ad aɣen talɣa n urbib di tmaziɣt, md( ameɣbun, afennan).